من الصعب إنك تلاقي جهاز تابلت اقتصادي وكويس قادر يقوم بكفاءة بالمهام اللي المفترض يقوم بيها، وعشان كده دايمًا هتلاقي ناس بتقول لو عايز تابلت لازم تجيب تابلت غالي، بس القاعدة دي مش بتنطبق على كل الأجهزة الموجودة في السوق، ده غير إن احتياجاتنا مش زي بعضها، يعني ممكن تكون عايز تابلت عشان القراية والفرجة على الأفلام ودي حاجة مش محتاجة جهاز قوي أوي، وممكن كمان تكون عايز تابلت لأطفالك يكون مش غالي وأقوى شوية من الأجهزة المخصصة للأطفال، وفي الحالة دي هتكون مش محتاج لتابلت غلي أو قوي أوي.